  Туспуктэм: vk.com (Александр Васильев) Майя Бывальцева Можга ёросысь Сардан станциын 50 инытлы выль нылпи сад усьтӥзы. Пиналъёс но анай-атайёс понна шумпотымон ужрад 30-тӥ куартолэзе ортчиз, ивортӥз ёрослэн тӧроез Александр Васильев «ВКонтакте» мерлыко вотэсысь бамаз. « Анай-атайёслэн но визьнодасьёслэн мылкыдзы ӝутскемын: ваньмыз выль, чебер, яркыт, туала. Нош нылпиослэн тужгес баӟдым шумпотонзы группаосын но поръян интыын трос выль шудонъёс бордын – мӧзмыны дыр уз кыльы » Александр Васильев, Можга ёрослэн тӧроез Модельной юртэз пу юрт интые пуктӥзы. Нылпи сад ньыль гуртъёсысь пиналъёслы чакламын – Сарданысь, Русский Сюгаилысь, Удмурт Сюгаилысь но Ефремовкаысь. Ватсалом, нылпи садэз «Демография» йӧскалык ӵектос улсын пуктӥзы. Тодэ вайытом, Удмуртилэн тӧроез Александр Бречалов 31-тӥ куартолэзе Россилэн азьмуртэныз виддеоконфеернци амалэн пумиськонын ивортӥз, вить арскын элькунын «Демография» но «Образование» йӧскалык ӵектосъёс улсын 52 нылпи садъёс но 10 школаос пуктӥзы шуыса. Гурт интывылъёсьты азинтон программая Шаркан ёросысь Сосновкаын, Пичи Пурга ёрсоысь Аксакшурын нылпи садъёс лэсьто.  Тегъёс: нылписад Можга пиналъёс йӧскалыкӵектосъёс Удмуртия  